Fyrirtækið hafði áformað að byggja upp framleiðslu í Mexíkó upp á 1,6 milljarða Bandaríkjadala , eða sem nemur nærri 200 milljörðum króna , en ákvað að breyta til og bíða með helming fjárfestingarinnar . Auglýsing Þessi mál og önnur vekja mann til umhugsunar um á hvaða leið heimurinn er og hvernig markaðsbúskapurinn - alþjóðavæðingin sjálf - mun þróast á næstu misserum . Blómstrandi alþjóðleg hagkerfi á vesturströndinni , þar sem um 50 milljónir manna búa , eiga lítið sem ekkert sameiginlegt með slökum hagkerfum miðríkjanna , svo dæmi sé tekið . Á meðan í Evrópu Í Bretlandi skynjar maður áform stjórnvalda um að yfirgefa Evrópusambandið og regluverk innri markaðar Evrópu sem óvissuleiðangur . Þvert á móti hefur efnahagur Bretlands ekki styrkst og gengi pundsins gagnvart helstu viðskiptamyntum hefur hrunið . Það verður að koma í ljós hvernig málin þróast en það er full ástæða fyrir íslensk stjórnvöld að fylgjast náið með gangi mála og reyna að vernda hagsmuni Íslands og opna á ný tækifæri . Nýir markaðir Það er ekki hægt að taka upp pólitískan áttavita í þeim aðstæðum sem eru nú í heiminum og segja hvert skuli haldið með neinu öryggi , en á heildina litið ætti Ísland að horfa til þess að opna leiðir inn á nýja markaði . Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .